ก่อนหน้านี้ประจำเดือนมาปกติทุกเดือน เดือนละ 5-7 วัน แต่เดือน ก.พ 21 เดือนนี้ เมื่อวันที่ 19/2/21 ประจำเดือนมาวันแรก แต่ไหลน้อยมาก ซึ่งตั้งแต่วันนั้นจนถึงวันนี้ (23/2/21) ประจำเดือนก็ไม่ค่อยไหลอีกเลย แล้ววันนี้ขณะเช็ดทำความสะอาด หลังปัสสาวะเสร็จพบว่าเหมือนเลือดของประจำเดือนแข็งตัว เลยไม่แน่ใจว่าเกิดจากสาเหตุใด จึงอยากปรึกษาอาการที่เกิดขึ้น ว่ามีความผิดปกติหรือควรไปพบแพทย์ทันทีหรือไม่คะ
สวัสดีค่ะ เลือดประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยเลือดประจำเดือนไม่จำเป็นต้องมาในปริมาณที่เท่ากันทุกรอบเดือน หากมาไม่เกิน 7 วันแล้วหยุด ไม่มีออกผิดปกติระหว่างรอบเดือนอีก ก็คือน่าจะเป็นเลือดประจำเดือนปกติให้สังเกตอาการหลังจากนี้ หากมีเลือดออกผิดปกติระหว่างรอบเดือน หรือครบกำหนดที่รอบเดือนควรจะมาแล้วไม่มานั้น ให้ไปตรวจหาสาเหตุของความผิดปกติกับแพทย์ที่รพต่อไป ระหว่างนี้ไม่ซื้อยาปรับฮอร์โมนใดๆมาใช้เอง